מפלגת הפועלים הסוציאליסטית היהודית

שמאל|ממוזער|250PX|עצרת הסיימיסטים בשנת 1917
**מפלגת פועלים סוציאליסטית יהודית** (ברוסית: **Социалистическая еврейская рабочая партия**, בקיצור: **SERP**, שמשמעותו מגל ברוסית; באנגלית: **Jewish Socialist Workers Party**), שלעיתים כונתה גם מפלגת ה״סיימיסטים״ (Seymists), המפלגה פעלה בשנים 1906–1917. היא דגלה בשיפור תנאי חייהם של היהודים, בקידום ממשל עצמי יהודי ברוסיה ובהקמת חברה סוציאליסטית. היא הייתה מפלגה סוציאליסטית יהודית באימפריה הרוסית. המפלגה נוסדה באפריל 1906, כשיצאה מתוך מעגלי הווזרוז'דניֶה (ברוסית Vozrozhdenie, באנגלית Renaissance – התחייה או תחיית הרוח). לתחייה (לווזרוז'דניֶה) הייתה נטייה אנטי־מרקסיסטית בראשותו של ההוגה והפוליטיקאי הבלתי־מרקסיסטי חיים ז'יטלובסקי. ז'יטלובסקי היה התאורטיקן של המפלגה החדשה, שדגלה באותה מידה בעצמאות יהודית ובסוציאליזם. בין מנהיגי המפלגה נמנו אברום רוזין (בן־אדיר), נחום שטיף, משה זילברפרב ומארק רטנר. המפלגה התקרבה אידאולוגית למפלגה הסוציאליסטית-רבולוציונית (PSR) שהייתה גם חברה בדומה. בין מנהיגי PSR נמנו מנהיגים ציונים-סוציאליסטיים בולטים ברוסיה כגון פנחס רוטנברג ויוסף טרומפלדור שהיו בו זמנית חברים במפלגה במקביל לפעילותם הציונית.

המפלגה תמכה ברעיון של אספה לאומית יהודית (״סיימ-a Seym״). היא דמיינה פדרציה של לאומיות באימפריה הרוסית, שכל אחת מהן תונחה על ידי גוף נבחר של נציגים בעלי סמכויות פוליטיות בתוך הקהילה שלה. בשלב מאוחר יותר חברי המפלגה צפו כי היהודים יפעלו להשגת אוטונומיה טריטוריאלית משלהם.

המפלגה תמכה באופן פעיל בשפה ובתרבות היידיש. היא הוציאה לאור את העיתון ביידיש "פולקס-שטיים" "Folks-shtime" (״קול העם״), שיצא לאור מקייב ומווילנה. בנוסף, פרסמה המפלגה גם את כתב העת "הרנסאנס" ("Vozrozhdenie") "תחית הרוח".

במהלך שנת 1906 היו למפלגה כ־3,000 פעילים שאורגנו ביחידות הגנה עצמית בעלות אופי צבאי למחצה. עם זאת, כ־400 מהם נהרגו או נפצעו בלחימה, וכ־1,000 נעצרו.

בשנת 1907 נחתמה ברית רשמית בין המפלגה הסוציאליסטית היהודית של הפועלים (SERP) לבין המפלגה הסוציאליסטית-רבולוציונרית (PSR), שבמסגרתה הפכה SERP לתת-סקציה של ה־PSR. עם זאת, הברית הייתה בעיקר תוצר של היחסים האישיים בין חיים ז'יטלובסקי למארק רטנר, ולא זכתה לתמיכה מלאה מצד גורמי מפלגת SERP. סניפים מקומיים רבים של SERP העדיפו איחוד עם קבוצות מרקסיסטיות ולא עם ה־PSR. באמצעות הקשר עם ה־PSR נכללה SERP באינטרנציונל השני, וזמן קצר לאחר ההסכם קיבלה זכות הצבעה מייעצת בקונגרס שטוטגרט של האינטרנציונל בשנת 1907.

בשנת 1911 חתמו מפלגת הפועלים הציונית-סוציאליסטית (SERP), המפלגה הסוציאליסטית הציונית של הפועלים ופועלי ציון על קריאה משותפת אל הלשכה הסוציאליסטית הבין־לאומית, שבה ביקשו מהאינטרנציונל הסוציאליסטי להכיר באופיו הלאומי של העם היהודי.

בשנת 1917 התמזגה המפלגה עם מפלגת הפועלים הציונית-סוציאליסטית, ויצרה את מפלגת הפועלים היהודית-סוציאליסטית המאוחדת.

## ראו גם
* נרודניה ווליה
* המפלגה הסוציאל-רבולוציונרית
* פועלי ציון
* מפלגת פועלים סוציאליסטית ציונית

## לקריאה נוספת

* Benjamin Pinkus: The Jews of the Soviet Union. The History of a National Minority (in der Reihe Soviet and East European studies). Cambridge University Press, Cambridge 1988, , S. 44 ff.
* *Еврейская социалистическая рабочая партия.* In: *Еврейская энциклопедия Брокгауза и Ефрона*, St. Petersburg, 1906–1913



## הערות שוליים

קטגוריה:מפלגות יהודיות בפזורה היהודית
קטגוריה:ציונות סוציאליסטית
קטגוריה:מפלגות ציוניות
קטגוריה:ציונות ברוסיה
קטגוריה:רוסיה: היסטוריה
סוציאל רבולוציונית
קטגוריה:ברית המועצות: פוליטיקה
קטגוריה:סוציאליזם